Detecten dos positius de coronavirus entre els pacients del sociosanitari del Sant Joan que havien estat traslladat al CMQ | Reusdigital.cat diari de Reus. Notícies i actualitat del Camp de Tarragona
Ja tornen a ser l'Hospital
02 d'Abril de 2020, per Redacció/ ACN
Una imatge de l'accés al CMQ, al carrer de Gaudí de Reus
L’Hospital Universitari Sant Joan de Reus ha detectat aquesta tarda de dijous dos casos de contagi per coronavirus entre els pacients de la Unitat sociosanitària del centre que van ser traslladats aquest passat dilluns a les instal·lacions del Centre MQ Reus. Per aquest motiu, segons s'ha exposat a través d'un comunicat, han estat traslladats de nou a l’Hospital Sant Joan i ingressats a la planta habilitada per atendre pacients amb Covid-19.
Tot seguint el protocol d’actuació dissenyat per aquests casos, des del Sant Joan s’han pres les mesures següents: s’ha fet el test de detecció per coronavirus a la resta d’usuaris de la Unitat sociosanitària ingressats a l’àrea d’hospitalització del Centre MQ Reus; s'estan analitzant tots els contactes "per evitar-ne la propagació"; i, a més, en les "properes hores", es farà la neteja i desinfecció de "tota" l’àrea d’hospitalització del Centre MQ Reus.
En aquest moment, segons s'ha informat, els dos pacients afectats de Covid-19 presenten simptomatologia lleu i la resta de pacients ingressats a l’àrea d’hospitalització del Centre MQ Reus, als quals ja se’ls ha fet el test de detecció per coronavirus, no presenten símptomes de la malaltia.
Les xifres del dia al Camp i l'Ebre
El departament de Salut ha confirmat aquest dijous sis morts per coronavirus a la demarcació de Tarragona, la meitat que el dia anterior. La demarcació suma 59 defuncions (set a l'Ebre i 52 al Camp). Pel que fa als positius de coronavirus SARS-CoV-2, se n'han confirmat 97 més i la xifra s'enfila als 837. Aquest dijous hi ha 329 persones hospitalitzades, 22 més que dimecres.
En concret, al Camp s'han confirmat quatre morts i 92 casos nous, la qual cosa eleva a 729 l'acumulat. D'aquests, 295 persones es troben ingressades, 64 de les quals a l'UCI. A les Terres de l'Ebre s'han confirmat dues morts i cinc casos nous, i l'acumulat arriba als 108. En aquesta regió hi ha 34 hospitalitzats, nou dels quals a l'UCI.
Alta al Joan XXIII
L'hospital Joan XXIII de Tarragona ha donat la primera alta a un pacient de l'UCI amb coronavirus. El centre ho ha donat a conèixer aquest dijous a les xarxes socials amb un vídeo on es pot veure com el personal ho celebra amb aplaudiments. De la seva banda, l'hospital de Sant Pau i Santa Tecla de Tarragona ha fet aquest dijous la primera extubació d'un pacient ingressat a l'UCI amb coronavirus.
En un vídeo difós pel centre també es pot veure al personal d'aquesta unitat aplaudint cap al box del malalt ingressat.
Vint-i-un nous positius de coronavirus al Camp
1600 actes i tres detinguts en una setmana per incomplir l'ordre de confinament a Reus
2La comunitat musulmana podrà enterrar els seus difunts al cementiri de Reus
3El Circ Raluy Legacy s'implica en la fabricació de mascaretes
pere 06 d'Abril de 2020
Tot això és mentida... ja n'hi han un munt de profesionals del CMQ amb COVID-19 pels ineptes de l'hospital de REUS que van enviar gent al CMQ dient que estaven sense contagiar per a fer espai per a posibles malalts de l'hospital... resumint ; l'hospital Sant Joan de Reus, per inemptes han enviar el virus al CMQ infectant als treballados d'aquest hospital i per tant possiblement les seves families... gràcies Sant Joan de Reus, heu introduït el virus a REUS, tots a casa confinats i aquests inútils ens l'entren de ple a casa.
Jordi F 02 d'Abril de 2020
VISCA ELS NOSTRES SANITARIS
M'AFEGEIXO A AQUEST APLAUDIMENT. a veure si tenim sort i en poc temps podem aplaudir-nos tots i totes